Title: Projekt č
Author: MZV SR

Projekt č. 1

Prezentácia modelov na zosúladenie pracovného a rodinného života
 
Predkladateľ: Ministerstvo práce, sociálnych vecí a rodiny SR

Riešiteľ: Ministerstvo práce, sociálnych vecí a rodiny SR

Ciele stanovené pri predložení projektu:
•	nadviazanie spolupráce s partnerskými ministerstvami Rakúska a  Maďarska a prezentácia národných modelov zosúladenia rodinného a pracovného života (vyhlasovanie a organizovanie súťaží Zamestnávateľ/podnik ústretový k rodine).

Predpokladané nástroje na dosiahnutie cieľov:
•	usporiadanie medzinárodného seminára v Bratislave; 
•	praktická ukážka realizácie sociálneho programu formou návštevy oceneného podniku. 

Skutočná realizácia projektu:
•	v dňoch 3.-4. októbra 2001 sa v Bratislave uskutočnil medzinárodný seminár, ktorého organizátormi bolo MPSVR SR v spolupráci s Medzinárodným strediskom pre štúdium rodiny, MZV SR a partnerskými ministerstvami z  Rakúska a Maďarska (Bundesministerium für Soziale Sicherheit und Generationen (BMSG) a Szociális és Családugyi Minisztériu Hungaria (SZCSM)).
•	cca  50 účastníkov seminára rokovalo v troch moduloch:
     - národné skúsenosti 
     - prínos súťaže pre zamestnávateľov
- perspektívy spoločnej spolupráce;
•	dňa 4. 10. 2001 bola  pre zahraničných hostí pripravená návšteva Volkswagenu, a.s., Bratislava;
•	prínosom stretnutí bolo nadviazanie kontaktov, návrh foriem a  rozsahu spolupráce, získanie a spracovanie informácií súvisiacich so súťažami podobného zamerania organizovanými partnerskými ministerstvami a analyzovanie domácich súťaží;
•	pre SR sa vytvorila reálna šanca zapojiť sa do pripravovaného celoeurópskeho auditu Práca & Rodina.
•	bol vydaný zborník “Prezentácia modelov na zosúladenie pracovného a rodinného života. Trilaterálny seminár“ editorky: B. Bodnárová, J. Filadelfiová, M. Jacková, Bratislava 2001, ISBN 80-89048-04-8. 

Naplnenie trojstranného charakteru projektu:
•	naplnený - podiel maďarských a rakúskych partnerov na celkovom riešení projektu bol prínosom. Spolupracujúce ministerstvá sa podieľali na realizácii projektu ako spoluorganizátori. Účastníkom hradili cestovné výdavky. Pripravili a prezentovali národné modely bez nároku na honorár, priniesli množstvo informačných materiálov a zabezpečili cestovné náklady aj pre účastníkov zastupujúcich ocenených v ich domácich súťažiach;
•	národní víťazi pripravili prezentáciu svojich firiem, ktoré zastupovali, bez nároku na honorár. 

Čerpanie pridelených finančných prostriedkov:

•	uznesením vlády SR č. 488 z 30. mája 2001 pridelila vláda SR na realizáciu projektu č. 1 požadovanú čiastku v sume  98 000, 00 Sk v členení:
	 - bežné výdavky: 98 000,00 Sk;
	 - kapitálové výdavky: 0,00 Sk;
•	projekt bol zrealizovaný v súlade s rozpočtovými pravidlami a pridelené finančné prostriedky boli čerpané v súlade so schváleným rozpočtom v sume 98 000, 00 Sk;
•	zostatok vrátený do rozpočtu - 0,00 Sk

Projekt č. 2

Príprava a vykonanie medzinárodného protihavarijného cvičenia na tému “Súčinnostné cvičenie pri simulovanej hypotetickej havárii jadrovej elektrárne V1 Jaslovské Bohunice s cezhraničnými účinkami a harmonizácia havarijnej odozvy“

Predkladateľ: Úrad jadrového dozoru SR 

Riešiteľ: Úrad jadrového dozoru SR – odbor krízového manažmentu a informatiky

Ciele stanovené pri predložení projektu: 
•	príprava a vykonanie medzinárodného trojstranného cvičenia za účelom preverenia spolupráce pri havárii, preverenia komunikácie, výmeny informácií a porovnanie výsledkov analýz stavu havárie, vrátane odporúčaní na ochranu obyvateľstva;

Predpokladané nástroje na dosiahnutie cieľov:  
•	postupná príprava scenára havárie a priebehu cvičenia v spolupráci všetkých troch strán, za účasti aj ďalších odborných a špecializovaných organizácií a odborníkov;
•	optimalizovanie priebehu a scenára cvičenia na stretnutiach odborníkov;
•	príprava optimálnych informácií pre médiá a verejnosť.

Skutočná realizácia projektu:
•	prebehla podľa predloženého projektu, či už v oblasti časového rozvoja prípravy a realizácie cvičenia, tak aj v oblasti obsahu, vzájomnej spolupráce, vyhodnotenia a tiež financovania projektu;
•	vzájomné stretnutia v Rakúsku alebo Maďarsku či SR, za účasti pracovníkov organizácie zodpovednej v danom štáte za prípravu a realizáciu cvičenia Všetky tri krajiny sa podieľali  na príprave a realizácii scenára, či už priamym podielom na spracovaní scenára havárie alebo ďalších postupov a opatrení na ochranu alebo odbornými korektúrami návrhov a aktívnou účasťou na samotnom priebehu cvičenia;
•	prínosy sa pohybujú v niekoľkých rovinách – veľmi dôležitá je skúsenosť s prípravou, koordináciou a samotnou realizáciou takéhoto medzinárodného cvičenia pre samotný ÚJD SR, ale aj  ďalšie zúčastnené  orgány a organizácie v SR. Ďalej je to príprava a zázemie (HW-SW) pre pripojenie sa do systému včasného varovania a vyrozumenia EÚ pre prípad havárie a odskúšanie nových  SW-produktov EÚ pre podmienky v SR (Rodos -systém) a možnosť porovnania si  výstupov;
•	napĺňanie medzinárodných dohovorov a bilaterálnych zmlúv s jednotlivými krajinami, previerka včasného vyrozumenia, spolupráce počas havárie a pri jej riešení, a hlavne harmonizácie v havarijnom plánovaní v regióne v súlade s požiadavkami MAAE a EÚ.

Naplnenie trojstranného charakteru projektu: 
•	naplnený - trojstranná spolupráca sa naplnila aktívnou účasťou Rakúska a Maďarska na riešení projektu – vzájomné stretnutia v Rakúsku, Maďarsku a SR za účasti pracovníkov organizácií zodpovedných v danom štáte za prípravu a realizáciu cvičenia Všetky tri krajiny sa podieľali na príprave a realizácii scenára, či už priamym podielom na spracovaní scenára havárie alebo ďalších postupov a opatrení na ochranu alebo odbornými korektúrami návrhov a aktívnou účasťou na samotnom priebehu cvičenia;
•	zahraniční partneri si náklady na realizáciu projektu na svojom území hradili z vlastných zdrojov.

	Čerpanie pridelených finančných prostriedkov:
	
•	uznesením vlády SR č. 488 z 30. mája 2001 pridelila vláda SR na realizáciu projektu č. 2 požadovanú čiastku v sume 915 000, 00 Sk v členení:
	  - bežné výdavky - 715 000,00 Sk;
	  - kapitálové výdavky - 200 000,00 Sk;
•	projekt bol zrealizovaný v súlade s rozpočtovými pravidlami a pridelené finančné prostriedky boli čerpané v súlade so schváleným rozpočtom v sume 909 988,43 Sk;
•	zostatok vrátený do rozpočtu - 5 011,57 Sk

Projekt č. 3

Vybudovanie slovenského inšpekčno–certifikačného systému na úrovni Európskej únie pre ekologické poľnohospodárstvo

Predkladateľ: Ministerstvo pôdohospodárstva SR

Riešiteľ: Ústredný kontrolný a skúšobný ústav poľnohospodársky, Bratislava

Ciele stanovené pri predložení projektu:
-	implementácia nariadení Rady Európy a Európskej komisie, ktoré sa týkajú ekologického poľnohospodárstva, do slovenského systému ekologického poľnohospodárstva;
-	budovanie funkčného inšpekčno-certifikačného systému ekologického poľnohospodárstva,

Predpokladané nástroje na dosiahnutie cieľov:
-	získanie poznatkov z praktického výkonu inšpekcie ekologického poľnohospodárstva a certifikácie bioproduktov, biopotravín a ekologicky hospodáriacich subjektov;
-	preklady nariadení týkajúcich sa ekologického poľnohospodárstva;
-	odborné konzultácie o spôsobe implementácie nariadení EÚ; 
-	príprava tlačív pre výkon inšpekcie, vydávanie certifikátov, výkon superinšpekcie, evidenciu subjektov hospodáriacich v ekologickom poľnohospodárstve.

Skutočná realizácia projektu
-	realizovali sa odborné konzultácie a odborné exkurzie (Austria Bio Garantie, Spolkové ministerstvo pre poľnohospodárstvo vo Viedni a pre Dolné Rakúsko v St. PØltene a Hungaria Öko Garancia, Ministerstvo poľnohospodárstva a rozvoja vidieka, Budapešť ) o spôsobe implementácie nariadení EÚ pre ekologické poľnohospodárstvo;
-	odborným fórom pre výmenu skúseností, pre získanie nových poznatkov a informácií bolo zorganizovanie medzinárodnej konferencie (november 2001) o ekologickom poľnohospodárstve za účasti 116 odborníkov z Rakúska, Maďarska, ČR, Nemecka, Ruska a Slovenska;
-	doplnenie materiálno-technického vybavenia ÚKSUP-u prispelo k počítačovej evidencii, vedeniu registrácie ekologických subjektov, vytvoreniu tlačív a jednotného postupu  pri výkone superinšpekcie, evidencii každej ekologicky hospodáriacej jednotky v SR zahrňujúcej veľkosť a druh obhospodarovanej pôdy, evidencii inšpekcií a vydaných osvedčení o spôsobilosti pestovať bioprodukty, resp. vyrábať biopotraviny.;
-	na základe zistených odborných poznatkov a praktických skúseností začali prípravné práce k novelizácii slovenskej legislatívy v oblasti ekologického poľnohospodárstva.

Naplnenie trojstranného charakteru projektu:
•	naplnený – riešiteľ oceňuje vstupy maďarských partnerov. Predpokladá sa spolupráca aj v budúcnosti, aj s RR;
•	maďarská strana v spolupráci s orgánom dozoru nad inšpekciou a certifikáciou bola nápomocná napr. účasťou na odborných seminároch a stretnutiach s ekologicky hospodáriacimi subjektami;
•	odborné kontakty, ktoré vznikli a prehĺbili sa odbornou spoluprácou v oblasti ekologického poľnohospodárstva v MR a Rakúsku sa naďalej upevňujú aj v roku 2002 (spoločné konzultácie, inšpekcie);
•	spolupráca, stretávanie sa a výmena skúseností biofarmárov zo Slovenska, Rakúska a Maďarska. 

Čerpanie pridelených finančných prostriedkov:

•	uznesením vlády SR č. 488 z 30. mája 2001 pridelila vláda SR na realizáciu projektu č. 3 požadovanú čiastku v sume 1 410 000,00 Sk v členení:
	  - bežné výdavky - 1 060 000,00 Sk;
	  - kapitálové výdavky - 350 000,00 Sk;
•	projekt bol zrealizovaný v súlade s rozpočtovými pravidlami a pridelené finančné prostriedky boli vyčerpané v súlade so schváleným rozpočtom v sume  1 409 240,67 Sk;
•	zostatok vrátený do rozpočtu - 759,33 Sk

Projekt č. 4

Podpora zamestnanosti na vidieku

Predkladateľ: Ministerstvo pôdohospodárstva SR

Riešiteľ: Agroinštitút Nitra

Ciele stanovené pri predložení projektu:
•	výmena skúsenosti a analýza súčastného stavu podpory zamestnanosti na vidieku v zainteresovaných krajinách (Slovensko, Rakúsko, Maďarsko);
•	zmapovanie situácie vo vzťahu k rámcovým dokumentom (stratégiám, koncepciám) a vo vzťahu k inštitucionálnej základni a podporným nástrojom zamestnanosti v zainteresovaných krajinách;
•	vývin rámcovej stratégie projektu vo vzťahu k podpore zamestnanosti na vidieku Slovenska;
•	podpora rozvoja ľudských zdrojov na vidieku prostredníctvom vzdelávania, poradenstva a informatiky.

Predpokladané nástroje na dosiahnutie cieľov:
•	úzka spolupráca partnerov na trilaterálnej úrovni - Poradenského centra pre rozvoj vidieka pri Poľnohospodárskej univerzite, Gödöllő v Maďarsku, Weinviertel Management, Zistersdorf v Rakúsku a Agroinštitútu Nitra na  Slovensku;
•	vývin  rámcovej stratégie projektu vo vzťahu k podpore zamestnanosti na vidieku Slovenska prostredníctvom vzdelávania, poradenstva a informatiky;
•	vytvorenie tzv. "pilotnej jednotky na podporu zamestnanosti na vidieku Slovenska";

Skutočná realizácia projektu:
•	trojstranný charakter projektu sa realizoval formou pracovných stretnutí a workshopov v Nitre, Salgotarjáne a Visegráde v Maďarsku, a v Gänserndorfe a Poysdorfe v Rakúsku;
•	v rámci pracovných stretnutí boli prezentované komplexné programy riešenia otázok zamestnanosti na vidieku v zainteresovaných krajinách vrátane podporných nástrojov zamestnanosti (kritéria, trvanie a výška finančnej podpory, vzdelávanie a príprava, poradenstvo, informačné zabezpečenie, technická podpora);
•	boli prezentované aj príklady realizácie úspešných vzdelávacích, poradenských a technických projektov riešiacich problematiku zamestnanosti na vidieku;
•	literatúra a tlačené publikácie, ako aj materiály o programoch a projektoch  subjektov zainteresovaných do problematiky zamestnanosti sú pre účastníkov projektu, ale aj pre verejnosť sprístupnené v komunitnom centre projektu – v knižnici Agroinštitútu Nitra;
•	bola vyvinutá  rámcová stratégia projektu vo vzťahu k podpore zamestnanosti na vidieku Slovenska prostredníctvom vzdelávania, poradenstva a informatiky;
•	bola vytvorená tzv. "pilotná jednotka na podporu zamestnanosti na vidieku Slovenska". Zámerom činnosti tejto jednotky bolo plniť úlohu: analytickú a informačnú, vzdelávaciu a poradenskú a technickú;
•	bola vytvorená  web stránka projektu - www.agroinstitut.sk pod  položkou Program trilaterálnej spolupráce Slovenska – Rakúska – Maďarska  "Podpora zamestnanosti na vidieku";
•	obsahové zameranie poradenských a vzdelávacích aktivít vychádzalo z individuálnych požiadaviek nezamestnaných vidieka a formou individuálneho alebo skupinového poradenstva a vzdelávania umožnilo získanie základných a špeciálnych zručností pre podporu zamestnania a sebazamestnania vo vzťahu k vytvoreniu vlastných pracovných príležitostí.

Naplnenie trojstranného charakteru projektu:  
•	naplnený - projekt  sa realizoval v aktívnej spolupráci s Poradenským centrom pre rozvoj vidieka pri Poľnohospodárskej univerzite v Gödöllő, MR a Weinviertel Management v Zistersdorfe, Rakúsko;
•	vzdelávacie projekty, ktoré boli pripravené v rámci realizácie programu trilaterálnej spolupráce majú širšiu uplatniteľnosť a je možné ich využiť pri ďalšom pokračovaní projektu. Prínosom pre riešiteľa projektu je aj nadobudnutie zahraničných skúsenosti a informácii, ktoré bude možné v budúcnosti aplikovať.

Čerpanie pridelených finančných prostriedkov:

•	uznesením vlády SR č. 488 z 30. mája 2001 pridelila vláda SR na realizáciu projektu č. 4 požadovanú čiastku v sume 890 000,00 Sk - finančné prostriedky boli poskytnuté ako transfer zo štátneho rozpočtu pre riešiteľskú organizáciu na uvedené účely;
•	projekt bol zrealizovaný v súlade s rozpočtovými pravidlami a pridelené finančné prostriedky boli čerpané v súlade so schváleným rozpočtom v sume  848 421,62 Sk;
•	zostatok vrátený do rozpočtu - 41 578,38 Sk

Projekt č. 5

Podpora trilaterálnych aktivít v rámci projektu –UNIDO,ECO Plus, UNDP, Úrad vlády SR – workshopy pre regionálne rozvojové stratégie a ich nástroje pre Slovenskú republiku na základe skúseností z Rakúska a Maďarska

Predkladateľ: Úrad vlády SR 

Riešiteľ:  Úrad vlády SR - odbor rozvoja regiónov 

Ciele stanovené pri predložení projektu:
•	vypracovanie troch štúdií zameraných na podporu regionálneho rozvoja v regiónoch Stredný Spiš, Trenčín a Euroregión Podunajského Trojspolku pomocou skúsenosti z Rakúska a Maďarska;

Predpokladané nástroje na dosiahnutie cieľov:
•	realizácia troch workshopov k problematike formulovania stratégií regionálneho rozvoja a ich implementácie, k výberu vhodných nástrojov pre regionálny rozvoj a tiež k formovaniu partnerstva v troch rôznych typoch regiónov: mestský priemyselný región - Trenčín, prihraničný región – Euroregión Podunajského Trojspolku a zaostávajúci región – Stredný Spiš. (Pozn.: rozpočet projektu predpokladal náklady na organizovanie dvoch workshopov v roku 2001, workshop v regióne Stredný Spiš bol naplánovaný v predloženom projekte na máj roku 2002.);
•	študijná cesta pre zástupcov troch slovenských regiónov do Maďarska a do Rakúska zameraná na nástroje regionálneho rozvoja (priemyselné parky, priemyselné zóny, vedeckotechnologické parky, podnikateľské inkubátory). (Pozn.: rozpočet projektu predpokladal náklady na organizovanie študijnej cesty do Maďarska.)

Skutočná realizácia projektu:
•	medzinárodný workshop v Trenčíne - 10.-11. máj 2001: Regionálny rozvoj v prechodných ekonomikách: efektívne stratégie a efektívne nástroje;
•	cieľ: formulácie regionálnych stratégií a formovanie partnerstva v regióne. Úloha a charakteristika priemyselných plôch, priemyselných parkov, podnikateľských inkubátorov v procese regionálneho rozvoja. Rozvoj cezhraničnej spolupráce v oblasti zriaďovania priemyselných a technologických parkov a odovzdávanie skúseností z ich prevádzkovania. Inštitucionálne zabezpečenie trojstranných aktivít zameraných na transfer technológií a rozvoj podnikania. Odporúčania pre rozvojové stratégie.;
•	študijná cesta do Maďarska - v dňoch 13.-14. júna 2001. Spoluorganizátorom odborného programu študijnej cesty boli predstavitelia samosprávy župy Fejér a samosprávy župy Gyór-Moson-Sopron v Maďarskej republike;
•	cieľ cesty - oboznámenie sa s  kompetenciami regionálnych samosprávnych orgánov v procese regionálneho rozvoja, s ich úlohou pri zriaďovaní priemyselných parkov, vedecko-technologických parkov alebo podnikateľských inkubátorov. Druhým cieľom bolo oboznámenie sa so zriaďovaním a prevádzkovaním priemyselných parkov v mestách Györ a Székesfehérvár ( v týchto mestách boli zriadené prvé priemyselné parky v MR);
•	medzinárodný workshop v Galante - 20.-21. november 2001 Regionálny rozvoj v Slovenskej republike: efektívne stratégie a nástroje – skúsenosti z Rakúskej republiky a z Maďarskej republiky;
•	cieľ: návrh implementácie regionálnych stratégií a formovanie partnerstva v regióne. Úloha a charakteristika priemyselných zón, priemyselných parkov a podnikateľských inkubátorov v procese regionálneho rozvoja. Inštitucionálne zabezpečenie trilaterálnych aktivít zameraných na transfer technológií a rozvoj podnikania. Odborná pomoc expertov z Maďarska a Rakúska (ale aj expertov z Českej republiky a Poľska) k spracovaniu štúdie troch slovenských regiónov. Spoločné zasadanie a odporúčanie pre regióny;
•	vypracovanie troch štúdií na podporu regionálneho rozvoja:
- región Trenčín: Vedecko-technologický park pri Trenčianskej univerzite;
- región Stredný Spiš: Pre-feasibility study zriadenia podnikateľského inkubátora 
   v okrese Gelnica;
- Euroregión Podunajského Trojspolku: Priemyselný park Sládkovičovo 

Naplnenie trojstranného charakteru projektu: 
•	naplnený - na obidvoch workshopoch sa zúčastnili účastníci z Maďarska a z Rakúska;
•	rakúska strana - Eco Plus slúži ako regionálna rozvojová agentúra pre Dolné Rakúsko.. Význam spolupráce s ňou spočíva najmä v realizovaní cezhraničnej spolupráce v rámci programov Phare CBC a a Interreg III.  Prínosom sú aj skúsenosti v oblasti budovania technologických parkov, kde Rakúsko dosahuje dobré výsledky;
•	maďarská strana - župy Fejér a Györ-Moson-Sopron a ich Obchodné a priemyselné komory. Najvýznamnejším prínosom z maďarskej strany boli informácie o budovaní, prevádzke a zriaďovaní priemyselných parkov;
•	jednotlivé vybrané regióny Slovenska si mohli vymeniť skúsenosti s rakúskymi a maďarskými partnermi ohľadne prípravy a realizácie regionálnych stratégií;
•	slovenské regióny si vypracovali štúdie vlastných podporných nástrojov pre rozvoj svojich regiónov;
•	cca 40% celkových nákladov na projekt hradilo UNDP.

Čerpanie pridelených finančných prostriedkov:

•	uznesením vlády SR č. 488 z 30. mája 2001 pridelila vláda SR na realizáciu projektu č. 5 požadovanú čiastku v sume 980 000,00 Sk v členení:
	  - bežné výdavky - 980 000,00 Sk;
	  - kapitálové výdavky - 0,00 Sk;
•	projekt bol zrealizovaný v súlade s rozpočtovými pravidlami a pridelené finančné prostriedky boli čerpané v súlade so schváleným rozpočtom v sume  798 811,82 Sk;
•	zostatok vrátený do rozpočtu - 181 188,18 Sk

   

Projekt č. 6

Projekt zabezpečenia komplexnej obnovy Mauzólea rodiny Andrássyovcov v Trebišove

Predkladateľ: Ministerstvo kultúry SR

Riešiteľ: Mesto Trebišov 

Ciele stanovené pri predložení projektu: 
•	reštaurátorské práce v exteriéri – ukončenie prác na odvodnení a odkanalizovaní objektu; 
•	reštaurátorské práce v interiéri - oprava štukovej výzdoby, omietok, vyplnenie dutín;
•	projekt sa zameriava na záchranu vzácneho architektonického objektu ako kultúrnej a historickej pamiatky pripomínajúcej minulosť a jej prínosu pre verejnosť z hľadiska kultúrneho vyžitia a umeleckého zážitku.

Predpokladané nástroje na dosiahnutie cieľov: 
•	zabezpečenie odborných prác prostredníctvom Pamiatkového ústavu v Bratislave a Oblastného reštaurátorského ateliéru v Levoči;
 
Skutočná realizácia projektu:
•	oddrenážovanie objektu mauzólea, zaústenie drenáže do zbernej šachty s následným odtokom do priľahlého jazera, izolácia základov proti dažďovej vode a súvisiace zemné práce;
•	modulové zakreslenie štukového stropu mauzólea v jeho interiéri a demontáž štukového stropu v interiéri, odstránenie zavlhnutých a rozrušených častí omietok;
•	očistenie okien /kamenných prvkov/ v interiéri;
•	odsolenie a následná injektáž s vyplnením dutín omietok v interiéri mauzólea;
•	výroba a domodelovanie chýbajúcich architektonických častí na prvkoch – pätky, drieky, hlavice stĺpov, krúžky okien.

Naplnenie trojstranného charakteru projektu:
•	čiastočne naplnený – v roku 2000 bola realizovaná spolupráca na základe dotácie finančných prostriedkov z MR v sume 1 000 000, - HUF (t.j. 155 000,- Sk) na ukončenie rekonštrukcie strechy. V roku 2002 poskytne MR prostriedky vo výške 2 000 000, - HUF (t.j. 340 000,- Sk) na zabezpečenie pokračovania reštaurátorských prác v interiéri mauzólea;
•	RR sa zatiaľ nezapojila žiadnou formou.

Čerpanie pridelených finančných prostriedkov:

•	uznesením vlády SR č. 488 z 30. mája 2001 pridelila vláda SR na realizáciu projektu č. 6 požadovanú čiastku v sume 1 424 216,00 Sk v členení:
	  - bežné výdavky - 0,00 Sk;
	  - kapitálové výdavky - 1 424 216,00 Sk;
•	projekt bol zrealizovaný v súlade s rozpočtovými pravidlami a pridelené finančné prostriedky boli čerpané v súlade so schváleným rozpočtom v sume  1 424 216,00 Sk;
•	zostatok vrátený do rozpočtu - 0,00 Sk

Projekt č. 7

Realizácia ekologickej siete pre vybrané modelové územie a návrh integrovaného manažmentu využitia prírodných zdrojov
 
Predkladateľ: Ministerstvo životného prostredia SR 

Riešiteľ: Ústav krajinnej ekológie SAV

Ciele stanovené pri predložení projektu:
•	rozpracovanie krajinno-ekologického modelu pre jednotný integrovaný manažment krajiny s cieľom zachovania a posilnenia ekologickej stability v modelovom území. Projekt pozostával z troch základných čiastkových cieľov: LANDEP, ECONET a ENVYCH.

Predpokladané nástroje na dosiahnutie cieľov:
•	spracovanie metodiky krajinno-ekologického plánu na báze skúseností troch krajinno-ekologických škôl (Slovensko-Maďarsko-Rakúsko) a jeho aplikácia na modelovom území kraja Trnavy;
•	spracovanie realizačného projektu výsadby modelových prvkov ÚSES a konkrétna realizácia na modelových lokalitách;
•	organizácia odborných podujatí zameraných na prezentáciu projektu a zvyšovania ekologického vedomia obyvateľstva modelového regiónu.

Skutočná realizácia projektu:
•	LANDEP - spracovanie modelového krajinnoekologického plánu. Za modelové územie bol vybraný okres Trnava. Výsledkom bolo spracovanie ekologickej štúdie: Z. Izakovičová a kol., Krajinno-ekologický plán okresu Trnava. ÚKE SAV. Súčasťou bolo spracovanie databázy  krajinno-ekologických podmienok okresu Trnava;
•	ECONET –realizácia (výsadba) modelových prvkov ÚSES – biocentra a biokoridoru v katastrálnych územiach Suchá nad Parnou a Zvončín. Výsadba bola vykonaná podľa Realizačného projektu výsadby modelových prvkov ÚSES, ktorý bol spracovaný Ústavom krajinnej ekológie SAV;
•	ENED – aktivity zamerané na zvyšovanie ekologického vedomia, ktoré sa realizovali formou nasledovných podujatí:
•	Medzinárodný odborný workshop Krajinné plánovanie v 21. storočí - odborná diskusia k metódam krajinno-ekologického plánovania a ich legislatívnemu postaveniu v okolitých krajinách;
•	terénny kurz – odborná exkurzia (október 2001) Ekologické siete a krajinné plánovanie v Rakúsku a Maďarsku - výmena skúseností s realizáciou ekologických sietí (územných systémov ekologickej stability) a krajinných plánov v susedných krajinách;
•	výchova cez projekt Deň Zeme (7. september) – podujatie zamerané na zapojenie sa detí ZŠ do environmentálnych aktivít s cieľom formovania ich ekologického vedomia. 

Naplnenie trojstranného charakteru projektu:
•	naplnený - zahraniční partneri zorganizovali pre slovenskú  stranu (32 účastníkov) odbornú exkurziu – terénny kurz o Ekologických sieťach a krajinnom plánovaní v Rakúsku a Maďarsku;
•	MR a Rakúsko boli spoluorganizátormi seminára Krajinné plánovanie v 21. storočí, kde predniesli nosné prednášky a pôsobili ako konzultanti pri realizácii modelových prvkov ÚSES a tvorbe krajinnoekologického plánu;
•	na základe získaných skúseností sa plánuje vydanie spoločnej trilaterálnej metodiky integrovaného manažmentu krajiny v spolupráci troch základných partnerov zúčastnených na projekte.

Čerpanie pridelených finančných prostriedkov:

•	uznesením vlády SR č. 488 z 30. mája 2001 pridelila vláda SR na realizáciu projektu č. 4 požadovanú čiastku v sume 1 660 000,00 Sk - finančné prostriedky boli poskytnuté ako transfer zo štátneho rozpočtu pre riešiteľskú organizáciu na uvedené účely;
•	projekt bol zrealizovaný v súlade s rozpočtovými pravidlami a pridelené finančné prostriedky boli čerpané v súlade so schváleným rozpočtom v sume 1 660 000,00 Sk;
•	zostatok vrátený do rozpočtu - 0,00 Sk

Projekt č. 8

Program obnovy populácie dropa fúzatého (Otis tarda) na území Slovenska

Predkladateľ: Ministerstvo životného prostredia SR

Riešiteľ: ŠOP SR – Regionálna správa ochrany prírody a krajiny Bratislava 
                Panónske združenie na ochranu dropa 

Ciele stanovené pri predložení projektu:
•	tvorba podmienok pre udržanie zbytkovej populácie dropa fúzatého na území Slovenska prostredníctvom postupnej revitalizácie kľúčového biotopu, zlepšenia potravnej ponuky a manažmentu ochrany.

Predpokladané nástroje na dosiahnutie cieľov:
•	výkup alebo dlhodobý prenájom posledných kľúčových území výskytu dropa fúzatého na území SR o ploche cca 500  ha a túto oblasť premeniť na trvalý úhor;
•	zabezpečenie pravidelného manažmentu ochrany predmetného druhu a manažmentu údržby biotopu na vybranom území;
•	tvorba podporného programu s cieľom nárastu populácie dropa a jej rozšírenie na ďalšie vhodné územia na Slovenska;
•	dôsledné monitorovanie zbytkovej populácie a monitorovanie antropických vplyvov   ohrozujúcich jej prežívanie;
•	paralelná tvorba podmienok pre záchranu ďaľších pôvodných druhov fauny a flóry viazaných na prostredie stepi formou zachovania genofondovej rezervy. 

Skutočná realizácia projektu:
•	v záujme revitalizácie kľúčového biotopu výskytu bolo v rámci možností poskytnutej    výšky prostriedkov prenajaté územie o ploche 70 ha. Vybraná plocha bola upravená (zaoranie strniska po predchádzajúcej kultúre, bránenie, diskovanie) a na ploche bolo vysiate trávne semeno;
•	v hniezdnom období bol na hniezdnej lokalite stály odborný dozor zabezpečujúci eliminovanie rušivých vplyvov a usmernenie nevhodných poľnohospodárskych aktivít;
•	pre účely odborného dozoru bola zrealizovaná rekonštrukcia a oprava pozorovateľne na predmetnej lokalite;
•	na celom území historického výskytu dropa fúzatého v Podunajskej nížine bol vykonávaný monitoring s cieľom stanovenia súčasného charakteru výskytu a zhodnotenia súčasných antropických vplyvov na populáciu

Naplnenie trojstranného charakteru projektu 
•	naplnený - v rámci spoločnej trilaterálnej spolupráce Panónskeho združenia na ochranu dropa bola navrhnutá forma a spoločná stratégia programu ochrany dropa na území Maďarska, Rakúska a Slovenska ako troch krajín strednej Európy perspektívnych pre postupné vytvorenie podmienok trvalo udržateľnej stability populácie dropa;
•	ďalšie formy spolupráce spočívajú na spoločnom monitorovaní vývoja stredoeurópskej populácie a následnej tvorbe opatrení a koordinovanom usmernení nevhodných aktivít. V tejto súvislosti dochádza každoročne k viacerým stretnutiam, ktorých predmetom je vytváranie spoločných najvýhodnejších manažmentových programov sledujúcich cieľ postupnej revitalizácie vybraných území smerujúcich k tvorbe pôvodných biotopov, ako najdôležitejšej podmienke záchrany dropa. 

Čerpanie pridelených finančných prostriedkov:

•	uznesením vlády SR č. 488 z 30. mája 2001 pridelila vláda SR na realizáciu projektu č.8 požadovanú čiastku v sume 879 748,00 Sk v členení:
	  - bežné výdavky - 859 748,00 Sk;
	  - kapitálové výdavky - 20 000,00 Sk;
•	projekt bol zrealizovaný v súlade s rozpočtovými pravidlami a pridelené finančné prostriedky boli čerpané v súlade so schváleným rozpočtom v sume  879 748,00 Sk;
•	zostatok vrátený do rozpočtu - 0,00 Sk

Projekt č. 9

Trilaterálna spolupráca SR-MR-RR v spoločnom riešení projektov a implementácií osvedčených metód na zvýšenie zamestnanosti, produktivity, konkurencieschopnosti výrobkov a služieb vo vybraných organizáciách - okresoch podunajského regiónu 
(Bratislava, Malacky, Dunajská Streda, Győr, Šoproň, Burgenland a Viedeň)

Predkladateľ: Ministerstvo práce, sociálnych vecí a rodiny SR

Riešiteľ: Výskumný ústav práce, sociálnych vecí a rodiny
                Slovenské centrum produktivity
                Trexima, spol. s r.o.

Ciele stanovené pri predložení projektu:
•	predloženie teoretických a praktických poznatkov z inštitúcií pôsobiacich v Slovenskej republike v oblasti produktivity;
•	implementácia zahraničných metód, poznatkov a skúseností od zahraničných partnerov;
•	príprava odborných pracovníkov - promotérov z vybraných podnikov a organizácií;
•	vypracovanie projektov v oblasti produktivity pre vybrané subjekty;
•	zavedenie najosvedčenejších metód na zvyšovanie zamestnanosti prostredníctvom zvyšovania produktivity a konkurencieschopnosti výrobkov a služieb v SR;

Predpokladané nástroje na dosiahnutie cieľov:
•	východisková odborná príprava 20 promótorov produktivity z vybraných podnikateľských subjektov v SR zameraná na metódy, techniky a postupnosti umožňujúce meranie, porovnávanie (benchmarking) a zvyšovanie produktivity v kontexte zamestnanosti;
•	doplnenie odbornej prípravy realizáciou workshopov, konzultácií a krátkodobých praxí u partnerov projektu v Rakúsku a Maďarsku so zámerom osvojenia si praktických skúseností a poznatkov;
•	realizácia spoločných riešení a zavádzanie osvedčených metód na zvýšenie produktivity v 5 organizáciách v SR – osobitným zameraním na vytváranie pracovných miest;
•	vytvorenie akčných plánov promótorov produktivity na ďalšie zavádzanie ich získaných znalostí a skúseností do priemyselného prostredia a v ďalších regiónoch SR;
•	vytváranie ďalších komunikačných kanálov a postupov na využívanie pozitívnych skúseností a metód, zvyšovania komplexnej produktivity a konkurencieschopnosti výrobkov a služieb a vytvárania nových pracovných príležitostí	;

Skutočná realizácia projektu:
•	výber promótorov z vybraných podnikov a organizácií v SR (SPP, a.s., Bratislava; Slovenský rozhlas, Bratislava; VUNAR, a.s. Nové Zámky; Istrochem, a.s., Bratislava; Inforeg Záhorie);
•	príprava promótorov z vybraných podnikov a organizácií;
•	riešenie spoločných projektov a zavádzanie konkrétnych metód, opatrení a postupov;
•	uskutočnenie  workshopu v Rakúsku (Viedeň);
•	uskutočnenie workshopu v Maďarsku (Györ);
•	prezentácia výsledkov riešených úloh promótormi, hodnotenie úloh a vyhodnotenie projektu v rámci záverečného workshopu v SR (Jablonové) - 22.11.2001;
•	vypracovanie pilotného projektu na zlepšovanie produktivity, zvyšovanie zamestnanosti a účinnosti mzdovej stimulácie so závermi a odporúčaniami pre ďalšie využitie.
Naplnenie trojstranného charakteru projektu:
•	naplnený - spolupráca so zahraničnými partnermi bola  zameraná na analýzu problémov a faktorov, ktoré vplývajú na úroveň produktivity a konkurencieschopnosti udržania a zvyšovania vo vybraných prihraničných okresoch podunajského regiónu a na využívanie skúseností a osvedčených metód a postupov Rakúskeho a Maďarského centra produktivity;
•	29. októbra 2001 sa uskutočnil workshop v rakúskej WIFI;
•	13. novembra 2001 sa uskutočnil workshop pod záštitou Maďarského centra produktivity v podniku AUDI, Györ a na Župnom úrade práce v Györi;
•	18. – 19. septembra 2001 sa uskutočnilo III. Národné fórum produktivity v Žiline.

Čerpanie pridelených finančných prostriedkov:

•	uznesením vlády SR č. 488 z 30. mája 2001 pridelila vláda SR na realizáciu projektu č. 9 požadovanú čiastku v sume 1 975 000,00 Sk - finančné prostriedky boli poskytnuté ako transfer zo štátneho rozpočtu pre riešiteľskú organizáciu na uvedené účely;
•	projekt bol zrealizovaný v súlade s rozpočtovými pravidlami a pridelené finančné prostriedky boli čerpané v súlade so schváleným rozpočtom v sume 1 958 681,04 Sk;
•	zostatok vrátený do rozpočtu - 16 318,96 Sk